**Általános szempontok**

1. A szerkesztés ***elektronikus munkamód***dal történik. A tanulmányokat, szakmai közéleti írásokat e-mail csatolásként kérjük, Word formátumban, a **szerkesztoseg@pszichoterapia.hu** címre.
2. A lapot az ***American Psychological Association psycINFO***-ja ***indexálja***, minden megjelent tanulmány absztraktja ide kerül feltöltésre.
3. A beküldött tanulmányok kettős, anonim lektoráláson esnek át. Az angol nyelvű összefoglalás nyelvi lektorálását a szerkesztőség biztosítja.
4. Csak máshol még nem közölt tanulmány küldhető be (ez alól kivétel: a kincsesház, az egyeztetett fordítás).
5. A kéziratokat nem őrizzük meg.
6. A PSZICHOTERÁPIÁ-ban megjelenő anyagok esetében a szerzői jogokkal a folyóiratot kiadó MentalPort rendelkezik.

**Tanulmányok formai szempontjai**

**1. Felépítés**

* Cím, alcím
* Szerző neve (dr. és egyéb címek nélkül)
* *Magyar nyelvű összefoglalás (150–250 szó, dőlt betűvel)*
* *Max. 5 kulcsszó (pl.: csoportterápia – segéd-én – stb.); dőlt betűvel,* ha a fordító írja, alá (A fordító)
* Szöveg; ha fordítás, a végére: Fordította: XY
* Cím angolul (Mondatkezdő nagybetű)
* *Angol nyelvű összefoglaló (magyarral megegyező szöveg, 150–250 szó, dőlt betűvel)*
* *Angol kulcsszavak (magyarral megegyező); dőlt betűvel*
* Hivatkozott irodalom
* *Szerzők neve, e-mail címe (dőlt betűvel)*

**2. Terjedelem**

* **25000–45000 karakter** (szóközökkel együtt)
* **Beleszámít** *magyar* és *angol összefoglaló*, a *hivatkozott irodalom, az ábra, táblázat*
* **Absztrakt: 150–250 szó**

**3. Formázás**

* Times New Roman 12-es betűvel, balra zárt, egyes sorközzel kérjük, bekezdések előtti, illetve utáni térköz nélkül.
* Alkalmazható formázás: *kiemelendő szöveg* dőlt betűvel, minden más formázást töröljön.
* Bekezdések között ne hagyjanak sorközt.
* ***Ábra,*** ***táblázat***a szövegben sorszámmal és címmel a szöveg megfelelő helyén.Maga az ábra, táblázat ***külön csatolt állományban***, sorszám és a cím jelölésével. Átvett anyag esetében a szerző gondoskodjék a jogtisztaságról.
* Idézés formája: „idézőjel alul, »idézeten belül« idézőjel felül”
* *E-mail és web címek* ne hiperhivatkozásként jelenjenek meg
* Kerüljék a vég- és lábjegyzetet

**3. Strukturálás**

* ***Absztrakt:*** érdemi összefoglaló, *kutatás*nál: célkitűzés – módszer – eredmények – konklúzió, *egyéb tanulmány*nál: a lényegi elemek, fő üzenet, újdonságot jelentő megállapítások szerepeltetése
* ***Szöveg:* Fejezet**ekre, **alfejezet**ekre tagolják, jelöljék ezt a címek mellett zárójelben (máshogy tördelt): Előtte két sorközt, utána egy sorközt kell üresen hagyni.

**4. Nyelvezet**

* Kerüljék az idegen szavakat, germanizmusokat, anglicizmusokat
* Kerüljék a rövidítést, pl.: *ún. helyett úgynevezett, pl.: helyett például* Mozaikszót első szereplésekor ki kell írni: pl.: *Semmelweis Egyetem (továbbiakban: SE)*
* Intézménynevek:
  + *Nem magyar intézmény* saját nevén szerepeljen. Első megjelenésekor magyar változatát, jelentését magyarázat céljából zárójelben pl.: *International Psychoanalytical Association (Nemzetközi Pszichoanalitikus Egyesület, továbbiakban IPA)*
  + *Bevett szakmai elnevezés* első megjelenésekor szerepeljen a hivatalos elnevezés is, pl.: *Balassa utcai klinika (Semmelweis Egyetem, Pszichiátriai és Pszichoterápiás Klinika)*
* Az „is”, „stb.” „egy” ahol lehet, kerülendő

**5. Hivatkozás**

* ***5–15***, csak a szövegben hivatkozott tétel, magyar nyelvű szakirodalom is.
* Angol nyelvű címeknél csak azon szavak szerepeljenek nagybetűvel, melyek magyarul is azok lennének.
* ***Szövegben***:
  + Általában: pl.: (Bölcs 1981).
  + Idézet: pl.: (Bölcs 1981, 55. o.).
  + Kettőnél több szerző: pl.: (Bölcs és mtsai 1981).
* ***A szöveg végén***:
  + *Könyv*: pl.: Bölcs J. (1981): A bölcsesség. Páty, Elme.;

Baron-Cohen, S. (2003): The essential difference: Men, women and the extreme male brain. London, Penguin.

* + *Szerkesztett könyv:* pl.: Neves T., Híres R. szerk. (1888): A bölcsesség. Páty, Elme.
  + *Könyvfejezet*: pl.: Bölcs J., Okos K. (1888): A józan paraszti ész. In: Neves T., Híres R. szerk.: A bölcsesség. Páty, Elme, 101–153.
  + *Folyóirat*: pl.: Bölcs J., Okos K. (2009): Ujjgyakorlat a józan paraszti észről. Az emberi természet, 8: 55–62.
  + *Internet*:

*DOI:* pl.:Bölcs J., Okos K. (2009): Ujjgyakorlat a józan paraszti észről. Az emberi természet, 8:55–62, DOI 10.1007/s10465-0099064-4

*Webcím*: pl.: Bölcs J., Okos K. (é.n.): Ujjgyakorlat a józan paraszti észről. www.azembterm.hu/letoltesek/ujjgyak.html, letöltve: 2012. 02. 18.

**Szakmai közéleti írások formai szempontjai**

**1. Általános szempontok**

* A különböző típusú hozzászólásokban, a könyvismertetésben ***ne használjanak irodalmi hivatkozást*** (kivéve a tanulmányhoz írt hozzászólás).
* Times New Roman 12-es betűvel, balra zárt, egyes sorközzel kérjük, bekezdések előtti, illetve utáni térköz nélkül.
* Alkalmazható formázás: *kiemelendő szöveg* dőlt betűvel, minden más formázást töröljön.
* Bekezdések között ne hagyjanak sorközt.

**2. Terjedelem, forma**

* *Vitaindítóval kezdett viták*: vitaindító: **2000–5000** karakter; hozzászólások: **500–3000** karakter.
* *Tanulmányhoz írt hozzászólások*: maximum **5** hivatkozás; **5000–9000** karakter
* *Körkérdések*: **500–3000** karakter.
* *Beszámolók*: **1500–4000** karakter.
* *Interjúk*: **6000–15000** karakter.
* *Könyvismertetések*: **2500–5000** karakter.
  + ***Felépítés:***
    - A mű szerzőjének / szerkesztőjének neve
    - A mű címe (idegen nyelvből fordított könyvnél a fordító neve)
    - Terjedelme, ára
    - Megjelenésének éve, kiadója, a kiadó városának neve (például 2014, Springer, Heidelberg),
    - ISBN száma
    - Bevezetés
    - A mű ismertetése
    - A mű értékelése